Ministère de la Justice

De Justizministère (fr: Ministère de la Justice, gekierzt MJUST) ass e Ministère zu Lëtzebuerg.

 Allgemenges 
De Ministère ass verantwortlech fir d'Gesetzgebung wat déi zivil, strofrechtlech (penal) a kommerziell Affären ugeet gradewéi fir d'Organisatioun vun der Justiz.

 Kompetenz vum Ministère 
D'Servicer a Verwaltungen déi ënnert d'Kompetenz vum Justizministère falen, sinn am interne Reglement vun der Regierung festgehalen. Dozou gehéieren ë. a.:

 Zivil Affären: Zivilrecht an Zivilrecht-Prozessuerdnung; Heemechtsrecht; Ännerung vum Numm a Virnumm; zivil a kommerziell Mediatioun; international Kommissioun iwwer den État civil; Mënscherechter; Europäesche Geriichtshaff fir Mënscherechter; Haager Konferenz iwwer internationaalt Privatrecht; europäesch an international Zesummenaarbecht am ziville Beräich; international Rechtshëllef fir zivil Affären; Europarot (Volet Zivilrecht); Benelux-Geriicht; Conseil vun der Justiz an de bannenzegen Affäre vun der EU, Zesummenaarbecht an zivillen Affären; europäesch Juridiktioun
 Strofrechtlech Affären: Strofrecht a Strofrecht-Prozessuerdnung; Noloosse vu Strofen an Iwwerpréiwe vu Strofprozesser; strofrechtlech Mediatioun; Entschiedegung fir Affer vu Gewaltverbriechen; Office des signalements; Jugendschutz; Entschiedegung bei net effikasser Untersuchungshaft; Waffen, Gardiennage, Sprengstoff; Glécksspiller a Lotterien; Korruptioun; Terrorismus; europäesch an international Zesummenaarbecht am Strofrecht; Justizhëllef op nationalem an internationalem Plang an Ausliwwerung; Organisatioun fir Ekonomesch Zesummenaarbecht an Europa (OECD); Europarot (am Beräich vum Strofrecht); Conseil vun der Justiz an de bannenzegen Affären vun der EU, Zesummenaarbecht a strofrechtlechen Affären; international Strofgeriichter
 Kommerziell Affären: Handelsrecht; Faillite-Recht; Gesellschaftsrecht; Comptabilitéitsrecht; ASBLen a Fondatiounen; Handels- a Firmeregëster; Kommissioun vu Comptabilitéitsnormen; Administrativ Vereinfachung an eemoleg digital Identitéit vun den Entreprisen
 Organisatioun vun der Justiz an de juristesch Beruffer: Relatioune mat der Magistratur; Nominatiounen; Digitaliséierung vun der Justiz; Relatioun mat de Barreauen; Komplementar Geriichter am Lëtzebuerger Recht a Stagen an der Justiz; Relatioune mam Notariat, Nottärsstagen, Nominatiounen; Relatioune mat den Dierwiechter, Stagen, Nominatiounen; Justizhëllef; juristesch Experten; Mediatioun; Restorative Justice
 Kampf géint d'Wäisswäsche vu Geld a géint de Finanzement vum Terrorismus: national, europäesch an international Koordinatioun; national, europäesch an international Gesetzgebung; Groupe d'action financière (GAFI); national Risikobewäertungen a Statistiken
 Allgemeng Koordinatioun vun den administrative Geriichter
 Prisongsverwaltung
 Lëtzebuerger Nationalitéit
 Bureau de gestion des avoirs

 Kuckt och 
 Regierung (Lëtzebuerg)
 Lëscht vun de lëtzebuergesche Justizministeren

 Um Spaweck 

 De Ministère op gouvernement.lu, der Websäit vun der Regierung

Kategorie:Ministèren zu Lëtzebuerg